SET ปิดเช้าลบ 5 จุด หลัง “เฟด” ส่งสัญญาณขึ้นดบ. จับตาแนวรับสำคัญ 1,680 จุด
SET ปิดเช้าลบ 5 จุด ตามภูมิภาคหลัง “เฟด” ส่งสัญญาณใช้นโยบายการเงินตึงตัว ส่วนแนวโน้มการลงทุนช่วงบ่ายมีแนวรับสำคัญที่ระดับ 1,680 จุด หากยืนไม่อยู่ดัชนีจะมี Downside ที่ 20 จุด
SET ปิดเช้าลบ 5 จุด ตามภูมิภาคหลัง “เฟด” ส่งสัญญาณใช้นโยบายการเงินตึงตัว ส่วนแนวโน้มการลงทุนช่วงบ่ายมีแนวรับสำคัญที่ระดับ 1,680 จุด หากยืนไม่อยู่ดัชนีจะมี Downside ที่ 20 จุด
22 เม.ย. 2565

นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ดัชนีตลาดหุ้นไทยช่วงเช้าที่ผ่านมาปรับตัวลดลงตามตลาดหุ้นอื่นๆ ในภูมิภาค หลังจากนายเจอโรม พาวเวล ประธานธนาคารกลางสหรัฐ (เฟด) ส่งสัญญาณว่าจะใช้นโยบายทางการเงินที่ตึงตัวมากขึ้น
ขณะที่การประชุมศูนย์บริหารสถานการณ์โควิด-19 (ศบค.) ชุดใหญ่มีมติยกเลิกมาตรการเข้าประเทศในรูปแบบ Test &amp; Go โดยปรับให้ใช้เพียงการตรวจ ATK เท่านั้น มีผลตั้งแต่วันที่ 1 พ.ค.นี้ ซึ่งเป็นไปตามคาดการณ์ของนักลงทุนส่งผลให้มีแรงขายทำกำไรออกมา (Sell On Fact)
ส่วนแนวโน้มการลงทุนช่วงบ่ายมีแนวรับสำคัญที่ระดับ 1,680 จุด หากยืนไม่อยู่ดัชนีจะมี Downside ที่ 20 จุด โดยมองว่าในช่วงไตรมาส 2 มีความเสี่ยงที่จะปรับตัวลดลงมากกว่า และยังคงต้องติดตามการรายงานผลประกอบการของบริษัทจดทะเบียนที่จะออกมาอย่างต่อเนื่อง โดยให้แนวต้านไว้ที่ 1,685-1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KTB มูลค่าการซื้อขาย 2,214.28 ล้านบาท ปิดที่ 14.10 บาท เพิ่มขึ้น 1.00 บาท
KBANK มูลค่าการซื้อขาย 2,076.28 ล้านบาท ปิดที่ 153.00 บาท ลดลง 1.50 บาท
BBL มูลค่าการซื้อขาย 1,961.94 ล้านบาท ปิดที่ 132.00 บาท ลดลง 3.00 บาท
AOT มูลค่าการซื้อขาย 1,177.90 ล้านบาท ปิดที่ 68.00 บาท ราคาไม่เปลี่ยนแปลง
PTT มูลค่าการซื้อขาย 984.72 ล้านบาท ปิดที่ 37.25 บาท ลดลง 0.50 บาท